Grecii îi laudă pe pompierii români: "Par să provină de pe o altă planetă, sunt organizați ca niște furnici".
Cei peste 100 de pompieri români care ajută Grecia să stingă incendiile de amploare sunt lăudați pentru efortul și organizarea lor, pe rețelele sociale și în presa elenă. Și premierul Kyriakos Mitsotakis a transmis un mesaj de mulțumire țărilor care au sărit în ajutor.
O postare scrisă de Vali Bouligaraki a devenit virală pe Facebook, fiind preluată și de presa din Grecia."Ne uităm cu admirație la pompierii români.Pompierii români au venit în Evia, cu motoarele și șenilele lor. Au amenajat un sediu independent (l-au construit peste noapte) cu sursa de alimentare, au ridicat drone, au cartografiat pârâurile și drumurile forestiere, au calculat vântul și au realizat scenarii de propagare a incendiilor, poartă uniforme cu interfoane în timp ce poliția noastră are radiouri, au desfășurat furtunuri de 60 de metri și iau apă din pârâurile infinite și din rezervoarele locale, le-au acoperit cu protecție la traversarea drumului, pentru a nu afecta traficul și ele să nu fie distruse, au ridicat dronele și i-au ghidat pe localnici să treacă prin cele mai bune locuri, au construit podețe și sunt organizați și disciplinați ca niște furnici.Respect în România. Și spuneau unii că este o țară subdezvoltată", a scris Vali Bouligaraki.Postarea a strâns în mai puțin de 24 de ore peste 5.000 de likeuri, 3.700 de share-uri și sute de comentarii de apreciere.Și publicații din Grecia au lăudat efortul pompierilor români."Pompierii români care au venit în țara noastră pentru a se lupta cu focul par să provină de pe o altă planetă. Viteza, organizarea, meticulozitatea și reflexele instinctive sunt uimitoare. (…) Practica pompierilor români nu este doar admirabilă, ci este cu siguranță o oglindă a unei țări dezvoltate", scrie fimes.gr.Premierul Greciei a mulțumit țărilor pentru ajutorDe asemenea, premierul Greciei a transmis pe Twitter un mesaj de mulțumire celor 22 de țări care au sărit în ajutor.On behalf of the Greek people, I would like to express our heartfelt gratitude to all the countries that have sent assistance and resources to help fight the wildfires. We thank you for standing by Greece during these trying times. pic.twitter.com/POrWlIVJsU— Prime Minister GR (@PrimeministerGR) August 8, 2021 "În numele poporului grec, aș dori să îmi exprim recunoștința noastră sinceră față de toate țările care au trimis asistență și resurse pentru a ajuta la combaterea incendiilor. Vă mulțumim pentru că ați fost alături de Grecia în aceste momente dificile", a scris Kyriakos Mitsotakis."Chiar dacă în imagini nu se văd toți cei 108 pompieri care, în aceste zile, acționează în Grecia, vrem să le mulțumim tuturor pentru eforturile de limitare a incendiilor care au cuprins insula Evia!Suntem conștienți că trebuie să înfrunte, în afară de incendii, și temperaturile ridicate, deloc ușor de suportat! Condițiile sunt grele, însă sunt pregătiți să facă față celor mai dificile situații.Misiunea din Grecia este o lecție și pentru salvatorii români, fiind nevoiți să acționeze pe un teritoriu în care incendiile de vegetație și fond forestier se manifestă diferit față de ce au întâlnit la noi în țară! Aveți grijă de voi!", este mesajul transmis de IGSU.